SUID-AFRIKAANSE RADIOLIGA NUUS SONDAG 19 JUNIE 2016 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuusbulletins in Afrikaans sowel 
as Engels om (08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZSOJPL. 


'n Oudio opname sowel as `n teks weergawe kan van die Liga se webblad, 
www.sarl.org.za,afgelaai word, en jy kan ook daar inteken om nuwe bulletins 
per e-pos te ontvang. 


IN DIE NUUS VANDAG: 

DIE HOOF DOEL VAN DIE SARL 

DIE SUID-AFRIKAANSE RADIOLIGA TOP BAND OSO-GESELLIGHEID 
NUWE BHF MOONTLIKHEDE OP DIE HORISON 

OOS RAND RADIO KLUB WINTER SNUFFELMARK 

HEF VOORTPLANTINGSVOORSPELLING 

DAGBOEK VAN GEBEURE 


** Die hoofdoel van `n Radio Liga is om Amateur Radio in sy eie land te beskerm 
en hierdie feit moet aan alle radio amateurs tuis gebring word. Wynand, TY2CD, 
het dit bevestig in sy onlangse plasing in die SARL gesprekforum waar hy noem 
dat die waarde van die SARL wat aan ons almal voorgehou moet word as volg 
is: 

Die SARL is `n erkende kanaal vir onderhandeling met die Onafhanklike Kom- 
munikasie Owerheid van Suid Afrika (OKOSA) aangaande die status, regulasies 
en voorregte van Amateur Radio in Suid Afrika. 


Die SARL is die nasionale lede vereniging wat Suid Afrika in die Internasionale 
Amateur Radio Unie (IARU) verteenwoordig. 


Die SARL moet aktief amateur radio toegewysde frekwensies beskerm. 
Die SARL behartig gereeld amateur radio eksamens. 
Die SARL fasiliteer wedersydse en gaslisensiëring. 


Wetenskaplike en opvoedkundige samewerking met ander organisasies word deur 
die SARL bevorder. 


Die voortbestaan van die SARL as die organisasie wat met die bogenoemde 
vertrou kan word, vereis maksimum lidmaatskap van amateurs. 


** Die Suid-Afrikaanse Radioliga Top Band @SO-geselligheid is `n prettige ak- 
tiwiteit om kontakte op 160 meter tussen radioamateurs in Suider-Afrikaanse 
lande te bevorder en om radioamateurs aan te moedig om aansoek te doen vir 
die Liga se Top Band-toekenning. Die @SO-geselligheid is oop vir alle gelisen- 
siëerde amateurs wat toegang het tot die 160 m-band. 


Die @SO-geselligheid strek vanaf 00:01 UTC op Donderdag 23 Junie 2016 tot 
23:59 UTG op Maandag 27 Junie 2016 met OW aktiwiteit tussen 1 810 en 1 838 
kHz en foon aktiwiteit tussen 1 840 en 2 000 kHz. Die uitruiling is `n RS of 
RST verslag en jou provinsiale of land afkorting. Elke stasie kan een keer per 
modus gewerk word, maw een keer op foon en een keer op gelykgolf. 


Elke @SO tel drie (3) punte en elke Suid-Afrikaanse roep gebied en elke DXCC 
land gewerk kry vyf (5) addisionele bonuspunte. Logstate in ADIF, Cabrillo of 
MS Excel-formaat en gemerk “jou roepsein Top Band,” moet teen 4 Julie 2016 
ingedien word per e-pos aan contest@sarl.org.za. 


** Ons is tans besig om die Maunder Minimum binne te gaan, 'n periode van 
minimum sonvlekke wat etlike dekades kan duur. F2 voortplanting wat DX 
op 50 MHz veroorsaak gedurende die hoogty van die sonsiklus, is nou verby. 
Gelukkig het ons 26 amateurbande met heelwat ander tipes voortplanting oor 
om mee te speel. 


Die TTU het 12 amateurradio bande in Streek 1 onder 30 MH aan die amateur- 
radio diens toegewys. Hierdie bande dek net minder as 3,6 MHGZ bandwydte en 
voortplanting word daagliks deur die son beinvloed. Daarteenoor, is 14 ama- 
teur bande is die RSA toegewys op BHF, UHF, SHF and EHF met `n totale 
bandwydte van 23,6 GHGz. So moenie al jou BHF toerusting wegpak nie. Daar 
is nog baie frekwensies oor om te ontdek en mee te speel! 


** Die winter snuffelmark van die Oos Rand Radio Klub word op 2 Julie om 
12H00 by hul klubhuis in Ebenezerstraat in Arrowe Park, Benoni gehou. Moe- 
nie die spesiale aanbiedings en die veiling wat tydens die snuflemark gehou 
word, mis nie. Maak seker dat jy daar is en bring jou hele gesin en som- 
mer baie geld saam. Vir meer inligting, kontak gerus vir Judy via e-pos op 
zs6erb@gmail.com. Om 'n tafel te bespreek vir slegs R20, kontak vir Judy op 
0797302030 of zs6erb@gmail.com. Kom proe die beste boerewors wat jy nog 
ooit geproe het. 


** Hannes Coetzee, ZSGBZP, berig dat die verwagte sonaktiwiteitsvlak laag gaan 
wees. Al die sigbare sonvlekke is tans stabiel met bykans geen kans vir ernstige 
sonfakkels nie. 


Diegene wat hul eie frekwensievoorspellings wil doen, kan `n verwagte effektiewe 
sonvlektelling van ongeveer 25 vir die week gebruik. 


Amateurs kan goeie openinge op die 20 tot 15 m DX bande verwag. 
Besoek gerus die webtuiste spaceweather.sansa.org.za vir meer inligting. 


** Kom ons loer na gebeure vir die volgende paar weke 


23-27 Junie Die Suid-Afrikaanse Radioliga Top Band @SO-geselligheid 2 Julie 
Oos Rand Radio Klub Winter Snuffelmark 


** Om die bulletin mee af te sluit `n opsomming van ons hoofberig: Die hoofdoel 
van `n Radio Liga is om Amateur Radio in sy eie land te beskerm en hierdie feit 
moet aan alle radio amateurs tuis gebring word. 


Dit bring ons aan die einde van hierdie bulletin. 


Die Suid-Afrikaanse Radio liga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radio liga webtuiste onder die “news inbox” skakel nie later as die 
Donderdag wat die bulletin datum vooraf gaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 082 kHz laersyband, 7 205 en 17 660 kHz AM en verskeie 
herleidings op BHF en UHF frekwensies regoor Suid-Afrika. `n Potgooi deur 
Dick, ZS6RO, is ook beskikbaar. `n Heruitsending vind op Maandae om 18:30 
plaaslike tyd op 4 685 kHz plaas. 


Ons ontvang graag jou sein rapporte, kommentaar en voorstelle, stuur `n €- 
pos aan artoday@sarl.org.za. Sentech borg die uitsendings op die nie-amateur 
frekwensies. 


Jy het geluister na `n nuus uitsending van die Suid-Afrikaanse Radio liga, 
saamgestel deur Emile Venter, ZS6V, geredigeer deur Ryan Gibson, ZS6GGR, 
en. gelees deu ER EER ROER oo GE ee TESIS SES Rk 


Die Afrikaanse nuus span groet nou en wens jou 'n mooi week toe. Totsiens. 
jy J 


/EX 


